หุ้นวันนี้
รอสหรัฐชัด
21 ส.ค. 2554

รอสหรัฐชัด
ตลาดหุ้นวันที่ 27 ก.ค. ดัชนียังผันผวนรอความชัดเจนขยายเพดานหนี้สหรัฐ
นายเทิดศักดิ์ ทวีธีระธรรมผู้อำนวยการฝ่ายวิจัย บล.เอเซีย พลัส เปิดเผยว่า ดัชนีจะเคลื่อนไหวผันผวน เนื่องจากรอความชัดเจนการขอขยายเพดานหนี้ในสหรัฐเป็นหลัก ประกอบกับเป็นช่วงที่นักลงทุนเริ่มทยอยขายทำกำไรออกมาบ้างหลังดัชนีปรับขึ้นต่อเนื่องมาหลายวัน เห็นได้จากวานนี้ที่ดัชนีแกว่งตัวผันผวนและส่วนใหญ่อ่อนตัวอยู่ในแดนลบ เพราะเจอแรงขายทำกำไรเป็นหลัก
อย่างไรก็ดี มองว่า ดัชนียังแกว่งตัวในกรอบที่ไม่น่าจะปรับลงต่ำกว่าระดับแนวรับสำคัญที่ 1,113 จุด เพราะคาดว่ายังมีแรงหนุนจากเม็ดเงินต่างชาติที่จะไหลเข้าต่อเนื่อง ขณะที่มองแนวต้าน 1,135 จุด 
สำหรับกลยุทธ์การลงทุน หากดัชนีอ่อนตัวแนะนำทยอยสะสมหุ้นกลุ่มธนาคารพาณิชย์และกลุ่มอสังหาริมทรัพย์ 
วานนี้ดัชนีปิดที่ 1,121.63 จุดลดลง 5.95 จุด หรือ 0.53% มูลค่าการซื้อขาย 38,770 ล้านบาท 
ต่างชาติยังซื้อต่อ 3,493 ล้านบาท สถาบันขาย 3,098 ล้านบาท บัญชี บล.ซื้อ 256 ล้านบาท และรายย่อยขาย 651 ล้านบาท